Proposta għal DEĊIŻJONI TAL-KUNSILL li temenda d-Deċiżjoni tal-Kunsill 2007/198/Euratom li tistabbilixxi l-Impriża Konġunta Ewropea għall-ITER u għall-Iżvilupp tal-Enerġija mill-Fużjoni u li tikkonferixxi l-vantaġġi fuqha /* COM/2013/0607 final - 2013/0295 (NLE) */





MEMORANDUM TA’ SPJEGAZZJONI 1. KUNTEST TAL-PROPOSTA Din id-Deċiżjoni tal-Kunsill temenda d-Deċiżjoni tal-Kunsill (2007/198/Euratom) tas-27 ta’ Marzu 2007 li tistabbilixxi l-Impriża Konġunta Ewropea għall-ITER u l-Iżvilupp tal-Enerġija mill-Fużjoni u li tikkonferixxi l-vantaġġi fuqha (traduzzjoni mhux uffiċjali) biex tipprovdi l-bażi għall-iffinanzjar tal-attivitajiet ta’ din l-Impriża Konġunta (minn hawn’ il quddiem “Fużjoni għall-Enerġija”) għall-perjodu 2014-2020 skont it-Trattat Euratom. Il-kostijiet stmati tal-Fużjoni għall-Enerġija għall-fażi tal-kostruzzjoni (il-kost għall-Ewropa biss), li tkopri l-perjodu 2007-2020, f’Marzu 2010 kienu jammontaw għal EUR 7.2 biljun (bil-valuri tal-2008). F’Lulju 2010, il-Kunsill illimita l-kontribuzzjoni Ewropea għal dik il-fażi għal EUR 6,6 biljun (bil-valuri tal-2008). Fi Frar 2013, il-Kunsill Ewropew stabbilixxa l-livell massimu tal-impenji tal-Euratom għall-ITER fir-Regolament tal-Qafas Finanzjarju Pluriennali għall-perjodu 2014-2020 għal EUR 2,707 miljun (bil-valuri tal-2011). Fil-qafas tas-Seba’ Programm Kwadru, il-kontribuzzjoni tal-Euratom saret disponibbli permezz tal-Programm Komunitarju ta’ riċerka u taħriġ li ġie adottat skont l-Artikolu 7 tat-Trattat Euratom. Din il-modalità ta’ finanzjament kienet tesiġi l-konformità ma’ serje ta’ rekwiżiti f’termini ta’ parteċipazzjoni, regoli, ippjanar, monitoraġġ u evalwazzjoni li huma speċifiċi għall-programmi ta’ riċerka. Dawn ir-rekwiżiti issa huma żejda minħabba l-kompetenzi u r-rwol assenjat lill-Fużjoni għall-Enerġija fl-Istatuti tagħha. B'mod differenti minn kif kien sar fil-qafas tas-Seba’ Programm Kwadru, din il-proposta mhijiex imfassla bħala programm ta’ riċerka skont l-Artikolu 7 tat-Trattat Euratom. Minflok, hija bbażata fuq l-Artikolu 47 u tirreferi għall-parteċipazzjoni tal-Euratom fl-iffinanzjar tal-Impriża Konġunta. Din l-emenda għandha tilħaq l-għan li jkun żgurat it-trasferiment ta’ fondi mill-Kummissjoni lill-Fużjoni għall-Enerġija għall-kontribuzzjoni Ewropea għall-ITER mingħajr ir-rekwiżiti speċifiċi msemmija għall-programmi ta’ riċerka. Dan, madankollu, ma jwaqqafx, b’mod partikolari fil-każ ta’ spejjeż addizzjonali, il-kontribuzzjonijiet volontarji mill-Membri tal-Impriża Konġunta għajr il-Euratom kif previst fl-Artikolu 12(1)(c) tal-Istatuti ta’ dik l-Impriża. Din l-emenda tippermetti l-iżgurar tal-finanzjament tal-proġett għall-Qafas Finanzjarju Pluriennali li jmiss. It-trasferiment tal-fondi se jkollu l-vantaġġ li ma jibqgħux limitati għall-ħames snin previsti fl-Artikolu 7 tat-Trattat tal-Euratom għal programmi ta’ riċerka u taħriġ. Se jkun allinjat mal-perjodu kopert mill-Qafas Finanzjarju Pluriennali u se jibqa’ għaddej għal seba’ snin. Skont il-Ftehim tal-ITER, il-proġett ITER se jkollu tul ta’ żmien inizjali ta’ 35 sena (jiġifieri sal-2041); għalhekk, se jkunu meħtieġa Deċiżjonijiet tal-Kunsill sussegwenti sabiex jitkompla l-finanzjament tal-kontribuzzjoni tal-Euratom għal dan il-proġett. L-attivitajiet li se jiġu ffinanzjati minn din id-Deċiżjoni jappoġġaw l-implimentazzjoni tal-pjan direzzjonali għall-produzzjoni tal-elettriku mill-fużjoni sal-2050, adottat minn membri tal-Ftehim Ewropew dwar l-Iżvilupp tal-Fużjoni (European Fusion Development Agreement/EFDA) f’Novembru 2012. B’hekk, din id-Deċiżjoni se tippermetti sinerġiji u kumplimentaritajiet mal-attivitajiet ta’ riċerka dwar il-fużjoni ffinanzjati skont ir-Regolament tal-Kunsill XXX [il-Programm ta’ Riċerka u Taħriġ tal-Euratom]. 2. RIŻULTATI TAL-KONSULTAZZJONIJIET MAL-PARTIJIET INTERESSATI U TAL-VALUTAZZJONIJIET TAL-IMPATT Din il-proposta tqis bis-sħiħ ir-risposti għal konsultazzjoni pubblika estensiva bbażata fuq il-Green Paper “Il-bidla ta’ Sfidi f’Opportunitajiet: Lejn Qafas Strateġiku Komuni għall-finanzjament tar-Riċerka u l-Innovazzjoni tal-UE"[1], fi ħdan il-preparazzjoni tal-Programm ta’ Riċerka u Taħriġ tal-Euratom (2014-2018) li jikkontribwixxi għall-Programm Qafas għar-Riċerka u l-Innovazzjoni “Orizzont 2020". L-ITER ġie inkluż f’din il-konsultazzjoni u fl-evalwazzjonijiet interni u esterni għat-tfassil tal-valutazzjoni tal-impatt. Il-valutazzjoni tal-impatt ikkonkludiet li l-benefiċji tal-ITER, li jibbilanċjaw ir-riskji xjentifiċi, tekniċi u finanzjarji, huma, fit-tul taż-żmien, l-esplojtazzjoni kummerċjali tal-enerġija mill-fużjoni u, fiż-żmien qarib, il-benefiċċji tal-kompetittività għall-industrija. Fuq il-bażi tad-deċiżjoni adottata mill-Kunsill Ewropew fit-8 ta’ Frar 2013, din il-proposta se tipprovdi kontinwità għall-proġett, b’mod partikolari fir-rigward tas-sħab internazzjonali tagħna, u se tiżgura l-finanzjament tal-ITER għal kemm idum il-Qafas Finanzjarju Pluriennali li jmiss. 3. ELEMENTI LEGALI TAL-PROPOSTA Il-bażi legali għal din id-Deċiżjoni tal-Kunsill hija prevista bl-Artikolu 47 tat-Trattat Euratom. Din id-Deċiżjoni għandha tikkostitwixxi l-att bażiku għall-perjodu kopert mill-Qafas Finanzjarju Pluriennali li jmiss u għandha tkun il-bażi għall-adozzjoni tad-deċiżjonijiet finanzjarji annwali mill-Kummissjoni. Id-deċiżjonijiet tal-Kummissjoni se jippermettu t-trasferiment ta’ fondi lill-Fużjoni għall-Enerġija matul il-perjodu 2014-2020. Din il-proposta se tissostitwixxi l-proposta għal Deċiżjoni tal-Kunsill dwar l-adozzjoni ta’ Programm Supplimentari ta’ Riċerka għall-proġett ITER (2014-2018)[2] adottat mill-Kummissjoni fil-21 ta’ Diċembru 2011. Hemm proċess kontinwu għall-emendar tal-Istatuti tal-Fużjoni għall-Enerġija, li b’mod partikolari, jagħti d-drittijiet tal-vot lill-Kroazja wara l-adeżjoni tagħha mal-Euratom fl-1 ta’ Lulju 2013. Se tiġi introdotta wkoll emenda għall-Artikolu 12.1 (a)[3] biex jiġu estiżi l-possibbiltajiet ta’ finanzjament mill-baġit ġenerali tal-Unjoni Ewropea. 4. IMPLIKAZZJONI BAĠITARJA Id-"dikjarazzjoni finanzjarja leġizlattiva" mehmuża ma’ din il-proposta għal Deċiżjoni tal-Kunsill tiddeskrivi l-implikazzjonijiet baġitarji u r-riżorsi umani u amminstrattivi meħtieġa għall-implimentazzjoni tagħha. 2013/0295 (NLE) Proposta għal DEĊIŻJONI TAL-KUNSILL li temenda d-Deċiżjoni tal-Kunsill 2007/198/Euratom li tistabbilixxi l-Impriża Konġunta Ewropea għall-ITER u għall-Iżvilupp tal-Enerġija mill-Fużjoni u li tikkonferixxi l-vantaġġi fuqha IL-KUNSILL TAL-UNJONI EWROPEA, Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b’mod partikolari r-raba’ paragrafu tal-Artikolu 47 tiegħu, Wara li kkunsidra l-proposta tal-Kummissjoni Ewropea, Billi: (1) Id-Deċiżjoni tal-Kunsill 2007/198/Euratom[4] stabbilixxiet l-Impriża Konġunta Ewropea għall-ITER u l-Iżvilupp tal-Enerġija mill-Fużjoni (minn hawn’ il quddiem “l-Impriża Konġunta”) li tipprovdi l-kontribuzzjoni tal-Komunità Ewropea tal-Enerġija Atomika (minn hawn’ il quddiem “Euratom”) lill-Organizzazzjoni Internazzjonali għall-Enerġija mill-Fużjoni ITER u l-Attivitajiet ta’ Approċċ Usa’ mal-Ġappun kif ukoll li tħejji u tikkoordina programm ta’ attivitajiet bi tħejjija għall-kostruzzjoni ta’ reattur tal-fużjoni għal finijiet ta’ wiri u ta’ faċilitajiet relatati. (2) Id-Deċiżjoni 2007/198/Euratom ipprovdiet ammont ta’ referenza finanzjarja meqjus bħala neċessarju għall-Impriża Konġunta flimkien mal-kontribuzzjoni totali indikattiva tal-Euratom għal dak l-ammont, li għandu jkun disponibbli permezz tal-programmi Komunitarji ta’ riċerka u taħriġ li ġew adottati skont l-Artikolu 7 tat-Trattat. (3) Ir-riżorsi meqjusa bħala neċessarji għall-Impriża Konġunta matul il-fażi ta’ kostruzzjoni tal-ITER, li tkopri l-perjodu 2007-2020, f’Marzu 2010 kienu jammontaw għal EUR 7 200 000 000 (bil-valuri tal-2008). F’Lulju 2010, il-Kunsill tal-Unjoni Ewropea llimita dan l-ammont għal EUR 6 600 000 000 (bil-valuri tal-2008). (4) Il-Parlament Ewropew u l-Kunsill stabbilixxew il-livell massimu tal-impenji tal-Euratom għall-ITER fil-Qafas Finanzjarju Pluriennali għall-perjodu 2014-2020 għal EUR 2 707 000 000 (bil-valuri tal-2011). (5) Huwa meħtieġ li tkun emendata d-Deċiżjoni 2007/198/Euratom biex tippermetti l-iffinanzjar tal-attivitajiet tal-Impriża Konġunta għall-perjodu 2014-2020 mill-baġit ġenerali tal-Unjoni Ewropea u mhux permezz tal-programmi ta’ riċerka u taħriġ tal-Euratom. (6) Il-pajjiżi terzi li kkonkludew ftehim ta’ kooperazzjoni mal-Euratom fil-qasam tal-fużjoni nukleari, inkluża l-fużjoni nukleari kkontrollata, li jassoċjaw il-programmi tar-riċerka rispettivi tagħhom mal-programmi tal-Euratom għandhom jikkontribwixxu għall-finanzjament tal-attivitajiet tal-Impriża Konġunta. Il-kontribuzzjoni tagħhom għandha tkun determinata fil-ftehim rispettiv ta’ kooperazzjoni mal-Euratom. (7) Huwa wkoll xieraq li tiġi aġġornata d-Deċiżjoni 2007/198/Euratom fir-rigward tad-dispożizzjonijiet dwar il-protezzjoni tal-interessi finanzjarji tal-Unjoni. (8) Huwa xieraq li jiġu informati l-Kunsill u l-Parlament Ewropew dwar l-implimentazzjoni tad-Deċiżjoni 2007/198/Euratom fuq il-bażi tal-informazzjoni pprovduta mill-Impriża Konġunta. (9) Id-Deċiżjoni 2007/198/Euratom għandha għalhekk tiġi emendata skont dan, ADOTTA DIN ID-DEĊIŻJONI: Artikolu 1 Id-Deċiżjoni 2007/198/Euratom hija emendata kif ġej: (1) fl-Artikolu 4(2), jiżdied is-subparagrafu li ġej: "Il-kontribuzzjoni tal-pajjiżi terzi li kkonkludew ftehim ta’ kooperazzjoni mal-Euratom fil-qasam tar-riċerka fl-enerġija nukleari, inkluża l-fużjoni nukleari kkontrollata, li jassoċjaw il-programmi tar-riċerka rispettivi tagħhom mal-programmi tal-Euratom, għandha tkun iddeterminata fil-ftehim rispettiv ta’ kooperazzjoni mal-Euratom." (2) fl-Artikolu 4, il-paragrafu 3 jinbidel b’dan li ġej: "3. Il-kontribuzzjoni tal-Euratom lill-Impriża Konġunta għall-perjodu 2014-2020 hija stabbilita għal EUR 2 915 015 000 (bil-valuri attwali).” (3) fl-Artikolu 4, jitħassar il-paragrafu 4. (4) jiddaħħal l-Artikolu 5a li ġej: "Artikolu 5a Protezzjoni tal-interessi finanzjarji tal-Unjoni 1. Il-Kummissjoni għandha tieħu l-miżuri xierqa biex tiżgura li, meta jiġu implimentati l-azzjonijiet iffinanzjati skont din id-Deċiżjoni, jitħarsu l-interessi finanzjarji tal-Unjoni permezz tal-applikazzjoni ta’ miżuri ta’ prevenzjoni kontra l-frodi, il-korruzzjoni u kontra kwalunkwe attività illegali oħra, bis-saħħa ta’ verifki effettivi u, fil-każ li jiġu identifikati irregolaritajiet, permezz tal-irkupru tal-ammonti mħallsa b’mod skorrett, u fejn xieraq, b’penali effettivi, proporzjonali u deterrenti. 2. Il-Kummissjoni jew ir-rappreżentanti tagħha u l-Qorti tal-Awdituri għandu jkollhom is-setgħa tal-awditjar, abbażi ta’ dokumenti u ta’ verifiki u spezzjonijiet fuq il-post, fuq il-benefiċjarji, il-partijiet kontraenti u s-subkuntratturi kollha u partijiet terzi oħrajn li rċevew fondi mill-Unjoni skont din id-Deċiżjoni. 3. L-Uffiċċju Ewropew ta’ Kontra l-Frodi (OLAF) jista’ jagħmel investigazzjonijiet, inklużi verifiki u spezzjonijiet fuq il-post, skont id-dispożizzjonijiet u l-proċeduri stabbiliti fir-Regolament (KE) Nru 1073/1999 tal-Parlament Ewropew u tal-Kunsill u r-Regolament tal-Kunsill (Euratom, KE) Nru 2185/96 bil-għan li jistabbilixxi jekk kienx hemm frodi, korruzzjoni jew xi attività illegali oħra li taffettwa l-interessi finanzjarji tal-Unjoni b’rabta ma’ ftehim għal għotja jew deċiżjoni għal għotja jew kuntratt iffinanzjat skont din id-Deċiżjoni. Mingħajr preġudizzju għall-paragrafu 2 u għall-ewwel subparagrafu ta’ dan il-paragrafu , ftehimiet ta’ kooperazzjoni ma’ pajjiżi terzi u ma’ organizzazzjonijiet internazzjonali, ftehimiet ta’ għotja, deċiżjonijiet ta’ għotja u kuntratti li jirriżultaw mill-implimentazzjoni ta’ din id-Deċiżjoni għandhom jagħtu s-setgħa b’mod espliċitu lill-Kummissjoni u lill-OLAF biex iwettqu awditi, verifiki u spezzjonijiet fuq il-post. __________________ * Ir-Regolament (KE) Nru 1073/1999 tal-Parlament Ewropew u l-Kunsill tal-25 ta’ Mejju 1999 dwar investigazzjonijiet immexxija mill-Uffiċċju Ewropew ta’ Kontra l-Frodi (OLAF) (ĠU L 136, 31.5.1999, p. 1). ** Ir-Regolament tal-Kunsill (Euratom, KE) Nru 2185/96 tal-11 ta’ Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolarijiet oħra (ĠU L 292, 15.11.1996, p. 2)." (5) jiddaħħal l-Artikolu 5b li ġej: "Artikolu 5b Reviżjoni ta’ nofs it-terminu Il-Kummissjoni għandha tissottometti lill-Kunsill u lill-Parlament Ewropew, sa mhux aktar tard mill-31 ta’ Diċembru 2017, rapport ta’ progress dwar l-implimentazzjoni ta’ din id-Deċiżjoni abbażi tal-informazzjoni mogħtija mill-Impriża Konġunta. Dak ir-rapport għandu jniżżel ir-riżultati tal-użu tal-kontribuzzjoni tal-Euratom imsemmija fl-Artikolu 2 fir-rigward tal-impenji u tan-nefqa.” Artikolu 2 Dħul fis-seħħ Din id-Deċiżjoni għandha tidħol fis-seħħ fit-tielet jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea. Għandha tibda tapplika mill-1 ta’ Jannar 2014. Artikolu 3 Destinatarji Din id-Deċiżjoni hija indirizzata lill-Istati Membri. Magħmul fi Brussell, Għall-Kunsill Il-President DIKJARAZZJONI FINANZJARJA LEĠIŻLATTIVA 1. QAFAS TAL-PROPOSTA/INIZJATTIVA 1.1. Titolu tal-proposta/inizjattiva: 1.2. Qasam/oqsma ta' politika kkonċernat/i fl-istruttura ABM/ABB 1.3. Natura tal-proposta/inizjattiva: 1.4. Għan(ijiet) 1.5. Bażi għall-proposta/inizjattiva: 1.6. Tul taż-żmien u impatt finanzjarju: 1.7. Metodu/i ta’ ġestjoni previst(i) 2. MIŻURI TA’ ĠESTJONI 2.1. Regoli ta’ monitoraġġ u rappurtar 2.2. Sistema ta’ ġestjoni u kontroll 2.3. Miżuri għall-prevenzjoni ta’ frodi u irregolaritajiet: 3. IMPATT FINANZJARJU STMAT TAL-PROPOSTA/INIZJATTIVA 3.1. Intestatura/i tal-qafas finanzjarju pluriennali u tal-linja/i baġitarji tan-nefqa affettwata/i: 3.2. Impatt stmat fuq in-nefqa: 3.2.1. Sommarju tal-impatt stmat fuq in-nefqa 3.2.2. Impatt stmat fuq l-approprjazzjonijiet operazzjonali: 3.2.3. Impatt stmat fuq l-approprjazzjonijiet ta’ natura amministrattiva: 3.2.4. Kompatibbiltà mal-qafas finanzjarju pluriennali attwali 3.2.5. Kontribuzzjoni minn partijiet terzi 3.3. Impatt stmat fuq id-dħul: DIKJARAZZJONI FINANZJARJA LEĠIŻLATTIVA QAFAS TAL-PROPOSTA/INIZJATTIVA Titolu tal-proposta/inizjattiva: Deċiżjoni tal-Kunsill li temenda d-Deċiżjoni tal-Kunsill (2007/198/Euratom) tas-27 ta’ Marzu 2007 li tistabbilixxi l-Impriża Konġunta Ewropea għall-ITER u l-Iżvilupp tal-Enerġija mill-Fużjoni u li tikkonferixxi l-vantaġġi fuqha (traduzzjoni mhux uffiċjali) Qasam/oqsma ta' politika kkonċernat/i fl-istruttura ABM/ABB[5] 08 - Riċerka u Innovazzjoni Natura tal-proposta/inizjattiva: ¨ Il-proposta/inizjattiva hija relatata ma’ azzjoni ġdida ¨ Il-proposta/inizjattiva hija relatata ma’ azzjoni ġdida li ssegwi proġett pilota/azzjoni preparatorja[6] ý Il-proposta/inizjattiva hija relatata mal-estensjoni ta’ azzjoni eżistenti ¨ Il-proposta/inizjattiva hija relatata ma’ azzjoni direzzjonata mill-ġdid lejn azzjoni ġdida Għan(ijiet) L-għan(ijiet) strateġiku/ċi pluriennali tal-Kummissjoni fil-mira tal-proposta/inizjattiva: Id-Deċiżjoni tal-Kunsill għandu jkollha l-objettiv ġenerali li tikkontribwixxi għad-dekarbonizzazzjoni fit-tul tas-sistema tal-enerġija b’mod sikur u effiċjenti. Din id-Deċiżjoni tal-Kunsill se tikkontribwixxi għall-istrateġija Ewropa 2020 u l-inizjattivi ewlenin tagħha “Unjoni tal-Innovazzjoni”, “Politika industrijali għall-era tal-globalizzazzjoni” u “Aġenda għal ħiliet u impjiegi ġodda”, peress li se tappoġġja l-mobilizzazzjoni tal-industriji tat-teknoloġija avvanzata Ewropej li se jiksbu ħiliet u kapaċitajiet ta’ manifattura ġodda permezz tal-parteċipazzjoni f'kuntratti ta’ akkwist tal-Fużjoni għall-Enerġija (F4E). Barra minn hekk, peress li d-dekarbonizzazzjoni tas-sistema tal-enerġija hija waħda mill-objettivi ewlenin tagħha, se tikkontribwixxi wkoll għall-inizjattiva ewlenija “Ewropa b'użu effiċjenti ta' riżorsi”. L-għan(ijiet) speċifiku/ċi u l-attività(jiet) ABM/ABB ikkonċernata/i Li tiġi pprovduta l-kontribuzzjoni tal-Euratom lill-Organizzazzjoni ITER għall-kostruzzjoni, l-operat u l-esplojtazzjoni tal-faċilitajiet ITER, kif ukoll għall-attivitajiet relatati mal-ITER. Riżultat/i u impatt mistenni/ja Speċifika l-effetti li għandu jkollha l-proposta/inizjattiva fuq il-benefiċjarji/gruppi fil-mira. Din id-Deċiżjoni se tirriżulta filli l-Ewropa tagħmel il-kontribuzzjonijiet tagħha għall-kostruzzjoni tal-ITER. L-Ewropa qed tagħmel l-ikbar kontribuzzjoni għall-proġett (45 % tal-ispejjez tal-kostruzzjoni) u l-impatti ta’ din id-Deċiżjoni se jkunu l-ikbar fl-Ewropa, kemm fuq terminu qasir ta' żmien (benefiċċji għall-industrija Ewropea) kif ukoll fit-tul (rwol prinċipali fl-esplojtazzjoni kummerċjali tal-enerġija mill-fużjoni). Il-proġett diġà qed ikollu impatt pożittiv fuq il-kompetittività industrijali u l-ħolqien tax-xogħol, billi l-proġett jirrikjedi akkwist ta’ komponenti ta’ teknoloġija għolja. Iktar minn tliet kwarti mill-kontribuzzjoni tal-Komunità għall-ITER se jirriżulta f’kuntratti ma’ kumpaniji privati. Il-ħolqien ta’ impjiegi ġodda fl-Ewropa direttament bis-saħħa tal-attivitajiet ITER se jkun sinifikanti. Fuq perjodu ta' żmien twil, l-ITER jippreżenta opportunità unika għall-industrija Ewropea tat-teknoloġija għolja u għall-kumpaniji tal-kostruzzjoni biex jistabbilixxu vantaġġ kompetittiv u biex isiru attur prinċipali fid-disinn tal-ewwel ġenerazzjoni ta’ impjanti tal-enerġija mill-fużjoni u l-kummerċjalizzazzjoni internazzjonali sussegwenti. L-indikaturi tar-riżultati u l-impatt Speċifika l-indikaturi għall-monitoraġġ tal-implimentazzjoni tal-proposta/inizjattiva. L-indikaturi li se jkejlu l-progress fil-kontribuzzjonijiet Ewropej lejn il-kostruzzjoni tal-ITER se jkunu l-kisba ta’ objettivi mill-F4E fil-forniment tal-komponenti Ewropej bħala kontribuzzjonijiet in natura lill-ITER. L-ippjanar ġenerali u l-Programm ta’ ħidma annwali tal-F4E jispeċifikaw l-iskeda taż-żmien għall-kisba ta’ dawn l-objettivi li jkopru l-attivitajiet tal-akkwist kollha matul il-kostruzzjoni tal-ITER. L-F4E għandu jirrapporta regolarment lill-korp ta’ governanza tagħha (il-Bord tat-Tmexxija) u lill-Kunsill tal-UE dwar il-progress tal-proġett. Bażi għall-proposta/inizjattiva: Rekwiżit/i li għandu/hom jiġi/u ssodisfat/i fuq medda qasira jew medda twila ta’ żmien Fit-8 ta’ Frar 2013 il-Kunsill Ewropew iddeċieda li jiffinanzja l-proġett ITER fi ħdan il-qafas finanzjarju pluriennali (MFF/multi-annual financial framework) għall-perjodu 2014-2020. Din id-Deċiżjoni tal-Kunsill se tippermetti t-trasferiment ta’ fondi lil-Fużjoni għall-Enerġija biex twettaq il-kompiti assenjati lilha. Valur miżjud tal-involviment tal-Euratom L-involviment tal-Euratom jibda jgħodd mill-iffirmar tal-Ftehim tal-ITER. Din id-Deċiżjoni tippermetti għall-ippjanar pluriennali baġitarju sod tal-F4E. Tagħlimiet miksuba minn esperjenzi simili fil-passat Il-proġett Konġunt Ewropew Torus (JET/Joint European Torus) wera illi l-kostruzzjoni u t-tħaddim ta' infrastruttura kbira ta' riċerka dwar il-fużjoni taħt il-koordinazzjoni tal-Euratom huma effiċjenti u jimmassimizzaw il-benefiċji xjentifiċi u industrijali. Madankollu, l-iskala meħtieġa għall-kostruzzjoni tal-ITER m'għandhiex preċedent u teħtieġ kollaborazzjoni fuq livell globali li għaliha m'hemmx eżempju fil-passat. Koerenza u sinerġija possibbli ma’ strumenti rilevanti oħrajn Din id-Deċiżjoni se tippermetti sinerġiji u kumplimentaritajiet mal-attivitajiet ta' riċerka dwar il-fużjoni u mal-programm ta' riċerka tal-Euratom li jikkomplementa l-Orizzont 2020 (2014-2018). L-attivitajiet ta' fużjoni f'dan il-qafas se jipprovdui kontribuzzjoni xjentifika importanti għall-kostruzzjoni u l-operazzjoni tal-ITER. Tul taż-żmien u impatt finanzjarju: ý Proposta/inizjattiva ta’ tul ta' żmien limitat ý Proposta/inizjattiva fis-seħħ mill-01/01/2014 sal-31/12/2020 ý Impatt finanzjarju mill-2014 sal-2026 ¨ Proposta/inizjattiva ta’ tul ta' żmien mhux limitat Implimentazzjoni b’perjodu tat-tnedija mill-SSSS sal-SSSS, segwita minn operazzjoni kompluta. Metodu/i ta’ ġestjoni ppjanat/i[7] ý Ġestjoni diretta ċentralizzata mill-Kummissjoni ý Ġestjoni indiretta ċentralizzata bid-delega tal-kompiti ta’ implimentazzjoni lil: ¨ aġenziji eżekuttivi ý korpi stabbiliti mill-Komunitajiet:[8] ¨ korp/i nazzjonali tas-settur pubbliku b'missjoni ta' servizz pubbliku ¨ persuni fdati bl-implimentazzjoni ta' azzjonijiet speċifiċi skont it-Titolu V tat-Trattat dwar l-Unjoni Ewropea u identifikati fl-att bażiku rilevanti skont it-tifsira tal-Artikolu 49 tar-Regolament Finanzjarju ¨ Ġestjoni kondiviża mal-Istati Membri ¨ Ġestjoni deċentralizzata ma’ pajjiżi terzi ¨ Ġestjoni konġunta ma’ organizzazzjonijiet internazzjonali (li jridu jiġu speċifikati) Jekk ikun indikat aktar minn metodu wieħed ta’ ġestjoni, jekk jogħġbok agħti d-dettalji fit-taqsima "Kummenti". Kummenti: Il-ġestjoni se ssir permezz ta’ servizzi tal-Kummissjoni u permezz tal-F4E. Il-Kummissjoni tirrappreżenta lill-Euratom fil-korpi tat-tmexxija kemm tal-Organizzazzjoni tal-ITER (IO) kif ukoll tal-F4E. MIŻURI TA’ ĠESTJONI Din id-Deċiżjoni se tiġi implimentata permezz tal-Kummissjoni u tal-F4E, li jikkoordina l-kontribuzzjoni tal-Euratom għall-Proġett ITER u għal attivitajiet oħrajn relatati mal-ITER, bħall-attivitajiet ta’ Approċċ Usa' mal-Ġappun. Il-Kummissjoni, f’isem il-Euratom, tipparteċipa fil-korpi għat-teħid tad-deċiżjonijiet tal-Organizzazzjoni ITER u tal-F4E: 1) Fil-livell internazzjonali, il-Kummissjoni tipparteċipa fil-Kunsill tal-ITER, fil-Kumitat Konsultattiv Xjentifiku u Tekniku (STAC/Scientific and Technical Advisory Committee) u fil-Kumitat Konsultattiv tal-Ġestjoni tal-Kunsill tal-ITER (MAC/Management Advisory Committee). 2) Bħala membru tal-F4E, il-Kummissjoni tipparteċipa fil-Bord tat-Tmexxija, fil-Kumitat Eżekuttiv, fil-Bord Konsultattiv Tekniku, fil-Kumitat Amministrattiv u tal-Finanzi u fil- “Bureau”. Regoli ta’ monitoraġġ u rappurtar Il-monitoraġġ u r-rappurtar huma bbażati fuq ir-regoli ta’ ġestjoni u ta' rapprtar li huma applikati mill-F4E u mill-IO, li jeħtieġu l-approvazzjoni tad-dokumenti ewlenin kollha mill-korpi tat-tmexxija. Permezz ta’ dawn il-korpi, il-Kummissjoni timmonitorja u tirrevedi d-dokumenti li jiddefinixxu attivitajiet ta’ implimentazzjoni għall-ITER. L-F4E qed tistabbilixxi proċess ta’ ġestjoni u rappurtar tal-proġett, bl-integrazzjoni sħiħa ta’ diversi aspetti tas-sistemi ta’ rappurtar lill-Bord tat-Tsmexxija. Kull sena u f'konformità mal-konklużjonijiet tal-Kunsill tat-12 ta' Lulju 2010, l-F4E tirrapporta lill-Kunsill dwar il-progress miksub fl-implimentazzjoni tal-pjan tat-trażżin u tal-iffrankar fl-ispejjeż kif ukoll dwar il-prestazzjoni u l-ġestjoni tal-F4E u tal-proġett tal-ITER, inkluż it-twettiq tal-iskeda tal-attivitajiet fi ħdan il-baġit annwali tagħha. B’reazzjoni għal dawn il-konklużjonijiet tal-Kunsill, L-F4E appuntat espert indipendenti li se jivvaluta l-progress tal-proġett fuq il-bażi ta’ rapporti eżistenti u se jissottometti l-opinjoni tiegħu lill-Bord tat-Tmexxija tal-F4E u lill-Kunsill dwar il-Kompetittività darba fis-sena. L-F4E u l-Kummissjoni ffirmaw Ftehim Amministrattiv li jiddefinixxi l-modalitajiet u l-kondizzjonijiet applikabbli għat-trasferiment mill-Kummissjoni tal-kontribuzzjoni finanzjarja tal-Komunità lill-F4E. Sistema ta’ ġestjoni u kontroll Il-Kummissjoni tipparteċipa fil-korpi għat-teħid tad-deċiżjonijiet tal-IO u tal-F4E. Il-Kummissjoni ssegwi u tirrevedi l-inizjattivi kollha meħtieġa sabiex jiġi implimentat il-proġett tal-ITER, b’mod partikolari dawk ta’ natura finanzjarja. Barra minn hekk, is-Servizz tal-Awditjar Intern tal-Kummissjoni (IAS) ilu jaġixxi bħala Awditur Intern tal-F4E mill-2012, skont il-modalitajiet miftiehma bejn id-Direttorat Ġenerali tal-IAS u l-F4E. Barra minn hekk, l-Uffiċju Ewropew ta' Kontra l-Frodi (OLAF) igawdi mill-istess setgħat fir-rigward tal-F4E u l-persunal tagħha bħal ma jgawdi fir-rigward tad-dipartimenti tal-Kummissjoni. Fir-rigward tal-governanza tal-Fużjoni għall-Enerġija (F4E), fl-aħħar ta' Mejju 2011, il-Bord tat-Tmexxija tal-F4E bl-inizjattiva tal-Kummissjoni, adotta ġabra ta' miżuri sabiex titjieb il-governanza tal-F4E. Barra minn hekk, mill-1 ta’ Jannar 2011, ġiet stabbilita struttura organizzazzjonali ġdida biex ikun hemm organizzazzjoni iktar orjentata lejn il-proġett. Il-Regolament Finanzjarju tal-F4E huwa simili għar-Regolament Finanzjarju tal-Kummissjoni, inklużi proċeduri ta’ akkwist pubbliku li huma ekwivalenti għall-istandards tal-Kummissjoni. L-F4E hija responsabbli lejn il-Bord tat-Tmexxija tagħha u lejn il-Parlament Ewropew, billi dan tal-aħħar jipprovdi r-rilaxx annwali għall-baġit, fuq il-bażi ta' rakkomandazzjoni mill-Kunsill. Barra minn hekk, darbtejn fis-sena l-Qorti Ewropea tal-Awditur twettaq awditjar fuq l-F4E u tipprovdi rapport lill-Kummissjoni, lill-Kunsill u lill-Parlament bħala parti mir-rilaxx annwali. Qafas ta’ kontroll intern Il-qafas ta’ kontroll intern huwa mibni fuq: 1. L-Istandards tal-Kontroll Intern tal-Kummissjoni li huma applikati mid-Direttorat Ġenerali responsabbli għall-proġett tal-ITER meta tiġi adottata kwalunkwe deċiżjoni fir-rigward tal-F4E, b'mod partikolari dawk li għandhom natura finanzjarja; 2. L-Istandards ta’ Kontroll Intern li l-F4E qed timplimenta sabiex twettaq eżerċizzji ta’ sorveljanza sistematika u biex issegwi l-implimentazzjoni ta’ kwalunkwe rakkomandazzjoni; 3. Ir-reviżjoni teknika, finanzjarja u politika tal-Kummissjoni tal-attivitajiet tal-F4E u tal-ITER; 4. Verifiki ex-ante u kontrolli ex-post fuq akkwisti. Ir-riskji huma evalwati regolarment u l-progress fl-eżekuzzjoni tal-ħidma u l-konsum tar-riżorsi huma mmonitorjati regolarment, abbażi ta’ objettivi u indikaturi definiti. 2.2.2. Livell mistenni tar-riskju ta’ nuqqas ta’ konformità Jeżisti riskju finanzjarju inerenti fl-F4E minħabba n-natura tal-attivitajiet tagħha (akkwisti in natura kbar u kumplessi b’riskji tekniċi kbar). Twaqqfu miżuri għall-monitoraġġ u l-kontroll aħjar tat-tħaddim tal-F4E sabiex tittaffa din is-sitwazzjoni. Il-Kummissjoni flimkien mal-F4E se tkompli tidentifika r-riskji relatati mal-implimentazzjoni ta’ dan il-proġett, notevolment f’termini ta’ spejjeż, u se tieħu l-miżuri l-iktar xierqa sabiex timmaniġġja u ttaffi dawn ir-riskji. 2.3. Miżuri għall-prevenzjoni ta’ frodi u irregolaritajiet: Id-Direttorat Ġenerali tal-Kummissjoni responsabbli għall-implimentazzjoni tal-proġett u tal-baġit tal-ITER huwa impenjat li jiġġieled kontra l-frodi f'konformità mal-Istrateġija tal-Kummissjoni Kontra l-frodi COM(2011)376 tal-24 ta' Ġunju 2011. Il-monitoraġġ amministrattiv tal-kuntratti, l-għotjiet u l-pagamenti relatati jaqa’ taħt ir-responsabbiltà tal-F4E. Il-Kummissjoni u l-F4E jieħdu kont tal-interessi finanzjarji tal-Unjoni Ewropea notevolment f’konformità mar-Regolament tal-Kunsill (KE, Euratom) Nru 2988/95 tat-18 ta’ Diċembru 1995 dwar il-protezzjoni tal-interessi finanzjarji tal-Komunità Ewropea u l-Artikolu 53(a) tar-Regolament Finanzjarju. L-F4E tiżviluppa strateġiji ex-post biex tivvaluta l-legalità u r-regolarità tat-tranżazzjonijiet sottostanti. L-Uffiċju Ewropew ta' Kontra l-Frodi (OLAF) igawdi mill-istess setgħat fir-rigward tal-F4E u l-persunal tagħha, kif igawdi fir-rigward tad-dipartimenti tal-Kummissjoni. 3. IMPATT FINANZJARJU STMAT TAL-PROPOSTA/INIZJATTIVA 3.1. Intestatura/i tal-qafas finanzjarju pluriennali u l-linja/i baġitarja/i tan-nefqa affettwata/i: Linji baġitarji ġodda mitluba Skont l-ordni tal-intestaturi tal-qafas finanzjarju pluriennali u tal-linji baġitjarji. Intestatura tal-qafas finanzjarju pluriennali: || Linja baġitjarja || Tip ta’ nefqa || Kontribuzzjoni || Diff./Mhux diff. || minn pajjiżi tal-EFTA || minn pajjiżi kandidati || minn pajjiżi terzi || skont it-tifsira tal-Artikolu 18(1)(aa) tar-Regolament Finanzjarju Intestatura 1 || 08 01 05 21 Nefqa relatata ma’ uffiċjali u aġenti temporanji li jimplimentaw programmi ta’ riċerka u innovazzjoni – il-programm ITER* 08 01 05 22 Persunal estern li jimplimentaw programmi ta’ riċerka u innovazzjoni – il-programm ITER* 08 01 05 23 Nefqa oħra ta’ ġestjoni għal Programmi ta’ Riċerka u Innovazzjoni – il-programm ITER* 08 04 01 Il-kostruzzjoni, l-operat u l-esplojtazzjoni tal-faċilitajiet ITER — L-Impriża Konġunta Ewropea għall-ITER — Fużjoni għall-Enerġija (l-F4E) || Diff./mhux diff. || LE || LE || IVA || IVA *- L-enumerazzjoni preċiża tal-intestaturi tal-baġit se tkun definita fi stadju aktar tard. 3.2. Impatt stmat fuq in-nefqa: 3.2.1. Sommarju tal-impatt stmat fuq in-nefqa Fil-prezzijiet attwali – f'miljuni ta' EUR (sa 3 punti deċimali) || || || Sena 2014[9] || Sena 2015 || Sena 2016 || Sena 2017 || Sena 2018 || Sena 2019 || Sena 2020 || Snin >2020 || TOTAL || || || || || || || || || Numru tal-linja baġitarja 08 04 01 || Impenji || (1) || 720,882 || 881,858 || 319,853 || 317,241 || 289,125 || 260,929 || 125,127 || || 2.915,015 Pagamenti || (2) || 78,179 || 150,000 || 180,000 || 300,000 || 460,000 || 570,000 || 460,000 || 716,836 || 2.915,015 || || || Approprjazzjonijiet ta’ natura amministrattiva ffinanzjati mill-pakkett għall-programm tal-ITER[10] || || || || || || || || || Numru tal-linja baġitarja 08 01 05 21 08 01 05 22 08 01 05 23 || || (3) || 5,128 0,133 1,846 || 6,477 0,979 2,610 || 6,606 0,999 2,662 || 6,738 1,019 2,715 || 6,874 1,039 2,769 || 7,135 0,935 2,826 || 7,278 0,954 2,882 || || 46,236 6,058 18,310 TOTAL tal-approprjazzjonijiet għall-Intestatura 1 || Impenji || =1+3 || 727,989 || 891,924 || 330,120 || 327,713 || 299,807 || 271,825 || 136,241 || || 2.985,619 Pagamenti || =2+3 || 85,286 || 160,066 || 190,267 || 310,472 || 470,682 || 580,896 || 471,114 || 716,836 || 2.985,619 * 3.2.2. Impatt stmat fuq l-approprjazzjonijiet operazzjonali: ¨ Il-proposta/inizjattiva ma teħtieġx l-użu ta’ approprjazzjonijiet operazzjonali. ý Il-proposta/inizjattiva teħtieġ l-użu ta’ approprjazzjonijiet operazzjonali, kif spjegat hawn taħt: Approprjazzjonijiet ta’ impenn f’miljuni ta’ EUR (sa tliet 3 punti deċimali) Indika l-għanijiet u r-riżultati ò || || || 2014 || 2015 || 2016 || 2017 || 2018 || 2019 || 2020 || TOTAL RIŻULTATI Tip ta’ riżultat:[11] || Kost medju tar-riżultat || Numru ta’ riżultati || Kost || Numru ta’ riżultati || Kost || Numru ta’ riżultati || Kost || Numru ta’ riżultati || Kost || Numru ta’ riżultati || Kost || Numru ta’ riżultati || Kost || Numru ta’ riżultati || Kost || Numru totali ta’ riżultati || Kost totali L-GĦAN SPEĊIFIKU Nru 1[12]… || || || || || || || || || || || || || || || || - Riżultat* || || 416,430 || 1 || 720,882 || 1 || 881,858 || 1 || 319,853 || 1 || 317,241 || 1 || 289,125 || 1 || 260,929 || 1 || 125,127 || 7 || 2.915,015 Subtotal għall-għan speċifiku Nru 1 || || || || || || || || || || || || || || || || KOST TOTALI || 1 || 720,882 || 1 || 811,858 || 1 || 319,853 || 1 || 317,241 || 1 || 289,125 || 1 || 260,929 || 1 || 125,127 || 7 || 2.915,015 * Ir-riżultat tal-proġett tal-ITER se jkun ir-rapport annwali tal-attività pprovdut mill-F4E (l-Aġenzija ta’ Barċellona) li fih huwa deskritt l-avvanz tal-proġett. 3.2.3. Impatt stmat fuq l-approprjazzjonijiet ta’ natura amministrattiva: 3.2.3.1. Sommarju ¨ Il-proposta/inizjattiva ma teħtieġx l-użu ta’ approprjazzjonijiet amministrattivi ý Il-proposta/inizjattiva teħtieġ l-użu ta’ approprjazzjonijiet amministrattivi, kif spjegat hawn taħt. f’miljuni ta’ EUR (sa 3 punti deċimali) || Sena 2014[13] || Sena 2015 || Sena 2016 || Sena 2017 || Sena 2018 || Sena 2019 || Sena 2020 || TOTAL INTESTATURA 1 tal-qafas finanzjarju pluriennali || || || || || || || || Riżorsi umani li jħaddmu tal-programm (RTD) || 5,261 || 7,456 || 7,605 || 7,757 || 7,913 || 8,070 || 8,232 || 52,294 Other administrative expenditure (RTD) || 1,846 || 2,610 || 2,662 || 2,715 || 2,769 || 2,826 || 2,882 || 18,310 Subtotal INTESTATURA 1 RTD || 7,107 || 10,066 || 10,267 || 10,472 || 10,682 || 10,896 || 11,114 || 70,604 F4E || || || || || || || || Riżorsi umani || 34,300 || 37,800 || 38,600 || 39,400 || 40,200 || 39,900 || 39,500 || 269,700 Nefqa oħra ta’ natura amministrattiva* || 6,900 || 7,300 || 10,400 || 7,500 || 7,700 || 7,900 || 8,100 || 55,800 Subtotal INTESTATURA 1 F4E || 41,200 || 45,100 || 49,000 || 46,900 || 47,900 || 47,800 || 47,600 || 325,500 * ċifri stmati TOTAL INTESTATURA 1 || 48,307 || 55,166 || 59,267 || 57,372 || 58,582 || 58,696 || 58,714 || 396,104 3.2.3.2. Rekwiżiti stmati ta’ riżorsi umani ¨ Il-proposta/inizjattiva ma teħtieġx l-użu ta’ riżorsi umani: ýIl-proposta/inizjattiva teħtieġ l-użu ta’ riżorsi umani, kif spjegat hawn taħt: L-istima għandha tiġi espressa f’ammonti sħaħ (jew l-aktar sa punt deċimali wieħed) || Sena 2014[14] || Sena 2015 || Sena 2016 || Sena 2017 || Sena 2018 || Sena 2019 || Sena 2020 ||  Karigi għall-pjan ta’ stabbiliment (uffiċjali u aġenti temporanji) tal-ITER, li għandhom ikunu integrati fil-pjan tal-istabbiliment speċifiku għall-ITER fl-Intestatura 1 Fil-Kwartieri ġenerali 08 01 05 21 || 50 || 50 || 50 || 50 || 50 || 50 || 50 || || || || || || || || || || || || || || || || || || || || || || || || || ||  Persunal estern (f’unità Ekwivalenti għall-Full Time: FTE)[15] għall-ITER fl-Intestatura 1 || 08.04.01 || Uffiċjali AD || 44 || 44 || 44 || 44 || 44 || 44 || 44 || AD Temporanji || 174 || 174 || 174 || 174 || 174 || 174 || 174 || Uffiċjali AST || 18 || 18 || 18 || 18 || 18 || 18 || 18 || AST Temporanji || 26 || 26 || 26 || 26 || 26 || 26 || 26 || CA || 153 || 153 || 153 || 153 || 153 || 153 || 153 || SNE || 7 || 7 || 7 || 7 || 7 || 7 || 7 || - (JU ITER-F4E (Barċellona) (*) || 422 || 422 || 422 || 422 || 422 || 422 || 422 || 08 01 05 22 (CA, INT, SNE - Riċerka indiretta) || 15 || 15 || 15 || 15 || 15 || 15 || 15 || 10 01 05 22 (CA, INT, SNE - Riċerka Diretta) || || || || || || || || Linji baġitarji oħra (speċifika) || || || || || || || || TOTAL || 487 || 487 || 487 || 487 || 487 || 487 || 487 || 08 huwa l-qasam ta' politika jew il-linja baġitarja kkonċernata. L-ispiża amministrattiva (inkluż il-persunal) tat-tħaddim tal-programm tal-ITER (lil hinn mill-għotja operattazzjonali lill-Impriża Ewropea Konġunta għall-ITER (F4E)) għandha ssegwi l-approprjazzjonijiet operazzjonali għall-programm tal-ITER innifsu. (*) L-FTE 422 ffinanzjat fil-Baġit tal-2012 taħt l-linji 08.04 01. Deskrizzjoni tal-kompiti li jridu jitwettqu: Uffiċjali u aġenti temporanji || Il-persunal li jaħdem fil-kwartieri ġenerali huwa responsabbli għad-definizzjoni u s-segwitu sussegwenti tal-attivitajiet kemm mill-aġenzija domestika f’Barċellona (F4E) kif ukoll mill-proġett tal-ITER fejn il-Kummissjoni hija rappreżentanta tal-isħubija Ewropea. Il-persunal li jaħdem fl-aġenzija domestika f’Barċellona (F4E) huwa responsabbli għall-kontribuzzjoni Ewropea għall-akkwist, l-ikkuntrattjar u l-implimentazzjoni finanzjarja tal-pjan ta’ ħidma tal-Organizzazzjoni Internazzjonali tal-ITER, kif definit fid-Deċiżjoni tal-Kunsill tal-ITER 2007/198/Euratom tas-27 ta’ Marzu 2007. Persunal estern 3.2.4. Il-kompatibbiltà mal-qafas finanzjarju pluriennali attwali X Il-proposta/inizjattiva hija kompatibbli mal-qafas finanzjarju pluriennali attwali. ¨ Il-proposta/inizjattiva se tinvolvi l-ipprogrammar mill-ġdid tal-intestatura rilevanti fil-qafas finanzjarju pluriennali. Spjega l-ipprogrammar mill-ġdid meħtieġ, billi tispeċifika l-linji baġitarji kkonċernati u l-ammonti korrispondenti. ¨ Il-proposta/inizjattiva teħtieġ l-applikazzjoni tal-istrumenti tal-flessibbiltà jew ir-reviżjoni tal-qafas finanzjarju pluriennali[16]. Spjega x’inhu meħtieġ, billi tispeċifika l-intestaturi u l-linji baġitarji kkonċernati u l-ammonti korrispondenti. 3.2.5. Kontribuzzjonijiet minn partijiet terzi Il-proposta/inizjattiva ma tipprevedix kofinanzjament minn partijiet terzi. ý Il-proposta/inizjattiva tipprovdi għal kofinanzjament stmat hawn taħt*: Approprjazzjonijiet f’miljuni ta’ EUR (sa 3 punti deċimali) || Sena N || Sena N+1 || Sena N+2 || Sena N+3 || … daħħal kemm hemm bżonn snin biex turi t-tul taż-żmien tal-impatt (ara l-punt 1.6) || Total Speċifika l-korp ta’ kofinanzjament || || || || || || || || TOTAL tal-approprjazzjonijiet kofinanzjati || || || || || || || || * - Il-programm jista’ jirċievi kontribuzzjonijiet minn pajjiżi terzi (abbażi tal-ftehim ta’ kooperazzjoni bejn il-pajjiżi terzi u l-Euratom) li f’dan l-istadju għadhom mhumiex magħrufa. 3.3. Impatt stmat fuq id-dħul: ¨ Il-proposta/inizjattiva ma għandha l-ebda impatt finanzjarju fuq id-dħul ý Il-proposta/inizjattiva għandha l-impatt finanzjarju li ġej: ¨ fuq ir-riżorsi proprji ý fuq id-dħul mixxellanju f’miljuni ta’ EUR (sa 3 punti deċimali) Linja baġitarja tad-dħul: || Approprjazzjonijiet disponibbli għas-sena baġitarja attwali || Impatt tal-proposta/inizjattiva[17] Sena N || Sena N+1 || Sena N+2 || Sena N+3 || … daħħal il-kolonni li hemm bżonn biex turi t-tul taż-żmien tal-impatt (ara l-punt 1.6) Artikolu 6XXX* || || || || || || || || *L-enumerazzjoni preċiża tal-intestaturi tal-baġit se tkun definita fi stadju aktar tard. Għad-dħul mixxellanju assenjat, speċifika l-linja/i baġitarja/i tan-nefqa affettwata/i. 08 04 50 01 - Approprjazzjonijiet akkumulati minn kontribuzzjonijiet minn partijiet terzi (mhux taż-Żona Ekonomika Ewropea) għar-riċerka u l-iżvilupp teknoloġiku (2014 sa 2020); 08 04 50 02 Approprjazzjonijiet derivati minn kontribuzzjonijiet minn partijiet terzi (mhux taż-Żona Ekonomika Ewropea) għar-riċerka u l-iżvilupp teknoloġiku (qabel l-2014) Speċifika l-metodu għall-kalkolu tal-impatt fuq id-dħul. “Ċerti pajjiżi terzi jistgħu jikkontribwixxu għal finanzjament supplimentari tal-ITER permezz ta’ ftehimiet ta’ kooperazzjoni bejn dawn il-pajjiżi u l-Euratom. Il-metodu tal-kalkolu se jiġi miftiehem f’dawn il-Ftehimiet ta’ Kooperazzjoni u mhuwiex neċessarjament l-istess fil-ftehimiet kollha. Il-biċċa l-kbira ta’ dawn il-kalkoli huma bbażati fuq il-PDG tal-pajjiż terz imqabbel mal-PDG tal-Istati Membri, filwaqt li dan il-perċentwal jiġi applikat għall-baġit globali vvutat.” [1] COM(2011) 48 finali. [2] COM (2011) 931 [3] Dan l-Artikolu jistipula li "il-kontribuzzjoni tal-Euratom se tkun disponibbli permezz tal-Programm Komunitarju ta’ riċerka u taħriġ li ġie adottat skont l-Artikolu 7 tat-Trattat Euratom". [4] Council Decision 2007/198/Euratom of 27 March 2007 establishing the European Joint Undertaking for ITER and the Development of Fusion Energy and conferring advantages upon it (mhux disponibbli bil-Malti) (ĠU L 90, 30.3.2007, p. 58). [5] ABM: Immaniġġjar Ibbażat fuq l-Attività – ABB: Ibbaġitjar Ibbażat fuq l-Attività. [6] Kif jissemma fl-Artikolu 49(6)(a) jew (b) tar-Regolament Finanzjarju. [7] Id-dettalji tal-metodi ta' mmaniġġjar u tar-referenzi għar-Regolament Finanzjarju jinsabu fis-sit tal-BudgWeb: http://www.cc.cec/budg/man/budgmanag/budgmanag_en.html [8] Kif imsemmi fl-Artikolu 185 tar-Regolament Finanzjarju. [9] Is-sena N hija s-sena li fiha tibda l-implimentazzjoni tal-proposta/inizjattiva. [10] L-għajnuna u n-nefqa teknika u/jew amministrattiva b’appoġġ għall-implimentazzjoni ta’ programmi u/jew azzjonijiet tal-UE (il-linji "BA" preċedenti), riċerka indiretta, riċerka diretta. [11] Ir-riżultati huma prodotti u servizzi li għandhom ikunu pprovduti (pereżempju: l-għadd ta’ skambji ta’ studenti ffinanzjati, l-għadd ta’ km ta’ toroq mibnija, eċċ.). [12] Kif deskritt fit-Taqsima 1.4.2. “Għan(ijiet) speċifiku/ċi…” [13] Is-sena N hija s-sena li fiha tibda l-implimentazzjoni tal-proposta/inizjattiva. [14] Is-sena N hija s-sena li fiha tibda l-implimentazzjoni tal-proposta/inizjattiva. [15] CA = Aġent Kuntrattwali; INT = persunal tal-aġenzija ("Intérimaire"); JED = "Jeune Expert en Délégation" (Esperti Żagħżagħ fid-Delegazzjonijiet); LA = Aġent Lokali; SNE = Espert Nazzjonali Sekondat; [16] Ara l-punti 19 u 24 tal-Ftehim Interistituzzjonali. [17] Fir-rigward tar-riżorsi proprji tradizzjonali (dazji doganali, imposti fuq iz-zokkor), l-ammonti indikati jridu jkunu ammonti netti, jiġifieri ammonti grossi wara li minnhom jitnaqqsu 25 % għall-ispejjeż tal-ġbir.